sasicodes/solvari-1 huggingface dataset:
சோவியத்துக்கு ஆபத்து ஏற்பட்ட இடங்களில் எல்லாம் கட்சியின் விசேட வேண்டுகோள்களை நிறைவேற்றுவதில் ஸ்டாலின் முன்முயற்சியுடன் செஞ்சேனையை வழி நடத்திய திறமைமிக்க தளபதியாக திகழ்ந்த தனித்துவமான பணிக்காக வழங்கப்பட்டது.
ஸ்டாலின் கிராட்டில் ஜாரீட்ஸின் இருந்து தேவையான உணவை பெறவும் இராணுவ ரீதியாக அதை வெற்றி பெறவும் கட்சியின் வேண்டுகோளின் படி அதை மீட்டு எடுத்தார்.
இந்த யுத்த பிரதேசத்தில் டிராட்ஸ்கி செஞ்சேனைக்கு தளபதியாக நியமித்த பழைய ஜார் மன்னனின் இராணுவ தளபதிகளை நீக்கி புரட்சிகரமான செஞ்சேனை புரட்சிகரமான தளபதிகளின் தலைமையில் அப்பகுதியை மீட்டு எடுத்தார்.
அடுத்த மத்திய கமிட்டி வேண்டுகோளுக்கு இணங்க உக்ரேனுக்கு சென்று அப்பகுதியை மீட்டதுடன் கார்க்கோ பேலோ ரஷ்யாவையும் மீட்டார்.
இது தொழிலாளர் விவசாயிகள் கண்காணிப்பு வாரியம் ஊழல் நாசவேலை கையாலாகாத்தனம் போன்ற அனைத்தையும் கட்டுப்படுத்துவதில் ஸ்டாலினின் பங்கு கோரப்பட்டது.
ஸ்டாலின் இந்த பிரதேசத்தை பாதுகாக்க வைத்த திட்டத்தை கட்சி அங்கிகரித்த நிலையில் இப்போரில் ஸ்டாலின் தலைமையில் வெற்றி பெற்றனர்.
ஒரு புரட்சி இராணுவக் குழுவை அமைத்துக் கொண்டு விரங்கல் முனையில் முழு முயற்சியையும் ஈடுபடுத்துமாறு மத்தியக் கமிட்டி தோழர் ஸ்டாலினுக்கு கட்டளையிடுகின்றது இதை ஸ்டாலின் நிறைவேற்றியதன் மூலம் ஒரு இராணுவ தளபதியாக நிமிர்ந்து நின்றார்.
இந்த புரட்சிகர யுத்தத்தில் ஒரு செஞ்சேனை தளபதியாக தலைவனாக ஸ்டாலின் தனித்துவமான பணியை லெனினால் முன்மொழியப்பட்டு மத்திய குழு அங்கீகரித்து வழங்கிய பதக்க அறிக்கையில் பேராபத்தான நேரத்தில் நானா பக்கங்களிலும் விரோதிகளின் வளையத்தால் சூழப்பட்டிருந்த பொழுது.
போராட்டப் பொறுப்புக்குத் தலைமைக் குழுவால் நியமிக்கப்பட்ட ஜே.வி.ஸ்டாலின் தன் சக்தியாலும் களைப்பறியாத உழைப்பாலும் தடுமாறிய செம்படைகளை திரட்டுவதில் வெற்றி கண்டார்.
தன் சொந்த உதாரணத்தால் சோசலிஸ்ட் புரட்சிக்காகப் போராடியவர்களுக்கு உத்வேகம் ஊட்டினார் இந்த தீர்மானத்தையே இன்று இடது வேடதாரிகள் திரித்து மறுக்கின்றனர்.
சோவியத் புரட்சியில் ஸ்டாலின் பயந்து ஒளித்துக் கிடந்ததாகவும் வீம்புக்கும் வம்புக்கும் யுத்த முனைக்கு சென்றதாகவும் பல விதமாக அவதூறுகளை கட்டியே பிழைப்பைச் செய்கின்றனர்.
இந்தப் பதவியை ஸ்டாலின் உருவாக்கி அதில் அதிகாரத்தை குவித்து கட்சி உறுப்பினர்களை தனது சார்பாக நியமித்ததாக போலி இடதுசாரி பிழைப்புவாதிகள் பசப்புகின்றனர்.
மார்க்சியத்தை பாதுகாத்து அதன் புரட்சிகரமான பாத்திரத்தை முன்னிறுத்தும் போராட்டத்தில் கோட்பாட்டு ரீதியாக முகம் கொடுக்க முடியாதவர்கள் ஸ்டாலின் ஊடாக தாக்குதலை நடத்துகின்றனர்.
அதேநேரம் ஸ்டாலின் பாட்டாளி வர்க்க சர்வாதிகாரத்தையும் அதில் வர்க்கப் போராட்டத்தை தொடர்வதில் உறுதியாக இருந்த வராலற்று பாத்திரத்தை எப்போதும் பாதுகாப்பதில் நாம் உறுதியானவர்கள்.
அன்று குருசேவ் ஸ்டாலினை கொலைகாரன் குற்றவாளி சூதாடி கொடுங்கோலன் சர்வாதிகாரி மடையன் முட்டாள்.. எனப் பலவாக தூற்றி இழிவாக்கி அவதூறு செய்து பாட்டாளி வர்க்க சர்வாதிகாரத்தை குழிதோண்டி புதைத்தான்.
ஆனால் லெனின் தனது தலைமையில் உருவாக்கிய ஸ்டாலின் போன்ற தலைவர்களை பற்றி வரலாற்றில் எந்த ஒரு வர்க்கமும் தனது அரசியல் தலைவர்களை ஒரு இயக்கத்தைக் கட்டி அதற்கு தலைமை தாங்கி வழி நடத்திச் செல்லக் கூடிய புகழ்பெற்றச் சிறந்த தனது பிரதிநிதிகளை உருவாக்காமல் அரசியல் அதிகாரத்தை வென்றதில்லை என்றார்.
பாட்டாளி வர்க்க தலைவரான ஸ்டாலின் மீதான அவதூறுகள் முதல் அவரின் தவறுகளை அரசியல் ரீதியாக உள்ளடக அடிப்படைகளை புரிய வைக்க துல்லியமான ஆய்வு தேவைப்படுகிறது.
அதை மக்கள் திரள் பாதை ஊடாக சாதிப்பதும் என்ற அரசியல் எல்லையில்தான் ஸ்டாலின் சரியான பக்கங்கள் மற்றும் தவறுகள் இனம் காணப்பட்டு அவதூறுகள் வேறுபிரித்து அம்பலம் செய்ய வேண்டியுள்ளது.
சோசலிச சமூகத்தை கட்டுவது அதை பாதுகாப்பது முன்னேற்றுவது புரட்சியை தொடர்வது என்ற இடைவிடாத புரட்சிகளை புறக்கணிக்கும் எல்லா நிலையிலும் சீரழிவுதான் அதன் விளைவாகும்.
முதல் வெற்றியை நீங்கள் போராடி அடையவேண்டும் பிறகு வெற்றியிலிருந்து வெற்றியை நோக்கிச் செல்ல வேண்டும் எதிரியின் குழப்பத்தைச் சாதகமாக எடுத்துக் கொண்டு எதிரியை எதிர்த்தத் தாக்குதலை என்றுமே நிறுத்திவிடக்கூடாது என்று மார்க்ஸ்சின் அடிப்படையை அடிப்படையாக கொண்டு விளக்கினர்.
லெனின் புரட்சியை நடத்தும் முன்பு கூறினார் வர்க்கப் போராட்டத்தை மட்டும் ஏற்பவர்கள் மார்க்சியவாதிகள் ஆகிவிடமாட்டார்கள் வர்க்கப் போராட்டத்தை ஏற்பதை பாட்டாளி வர்க்க சர்வாதிகாரத்தை ஏற்பதுவரை விரித்துச் செல்பவனே மார்க்சியவாதியாவன் என்றார்.
புரட்சிக்கு பிந்திய சமுதாயத்தில் பாட்டாளி வர்க்க சர்வாதிகாரத்தின் கீழ் புரட்சியை தொடர்ந்து நடத்த யார் விரித்து சொல்லுகின்றார்களோ அவர்கள் தான் மார்க்சியவாதிகள்.
வர்க்க புரட்சியை நடத்தியவர்களும் பாட்டாளி வாக்க சர்வாதிகாரத்தை ஏற்பவர்களும் அல்ல மாறாக பாட்டாளி வர்க்க சர்வாதிகாரத்தின் கீழ் புரட்சியை தொடர்ந்து நடத்துபவனே மார்க்சியவாதியாகிறான்.
பாட்டாளி வர்க்கத்தை ஆளும்வர்க்கத்தின் நிலைக்கு உயர்த்துவது ஜனநாயகத்துக்கான போராட்டத்தில் வெற்றி பெறுவது என்பதுதான் உழைக்கும் மக்களின் போராட்டத்தின் முதல் நடவடிக்கையாகும் என்று தெளிவுபடவே விளக்குகிறது.
சோசலிச புரட்சியின் கடமைகளை நிறைவு செய்ய வர்க்கப் போராட்டத்தை ஏற்று பாட்டாளி வர்க்க சர்வாதிகாரத்தை ஏற்பதும் அதை நடைமுறை படுத்துவதும் போதுமானது.
சோசாலிச சமூகத்தில் இவைதான் மார்க்சியவாதிக்கும் திரிபு வாதத்துக்கும் இடையில் உள்ள அடிப்படையான வேறுபட்ட அரசியல் உள்ளடக்கமாகும்.
லெனின் ஒடுகாலி காவுஸ்கி என்ற தலைப்பில் எழுதும் போது எல்லா நாடுகளிலும் புரட்சியை வளர்க்கவும் ஆதரிக்கவும் எழச்செய்யவும் வேண்டி ஒரு நாட்டில் உயர்ந்தபட்சம் இயன்றது அனைத்தையும் செய்தல் வேண்டும் என்றார்.
கம்யூனிஸ்ட் கட்சி அறிக்கையில் பொதுவுடைமையாளர்கள் பாட்டாளி வர்க்கத்தின் உடனடியான குறிக்கோள்களை நிறைவேற்றுவதற்காகப் போராடுகிறார்கள் அவ்வப்போதைய நலன்களை நடைமுறைப்படுத்துவதற்காகப் போராடுகிறார்கள் ஆனால் நிகழ்கால இயக்கத்தில் அவர்கள் அவ்வியக்கத்தின் எதிர்காலத்தையும் பிரதிநிதித்துவப்படுத்துகிறார்கள் அதன்மீது கவனம் செலுத்துகிறார்கள் இதை மறுப்பது பாட்டாளி வர்க்கத்துக்கு துரோகம் செய்வதாகும்.
புரட்சியை எதற்காக ஒரு கட்சி தனது வர்க்கம் சார்ந்து நடத்துகின்றதோ அதை தொடர மறுப்பது அக் கட்சியின் அல்லது நபரின் சீரழிவை பிரகடனம் செய்வதாகும்.
புரட்சிக்கு முந்திய சமுதாயத்தில் அடிக்கட்டுமானத்துக்கும் மேல்கட்டுமானத்துக்கும் இடையில் எற்படும் பகை முரண்பாடு மேற்கட்டுமானத்தை செல்லரிக்க வைக்கின்றது.
புரட்சிக்கு பிந்திய சமுதாயத்தில் மேல் கீழ் கட்டுமானத்தில் தொடர்ச்சியான இடைவிடாத புரட்சி இயல்பாக தொடர்ச்சியாக பழையவற்றை காலவாதியாக்கும் வகையில் காணப்படும்.
லெனின் புரட்சியின் வர்க்க கடமை பற்றி ரசியப் புரட்சியின் துவக்கம் எளிதானதாகவும் தொடர்ந்து முன்னேறிச் செல்வது கடினமானதாகவும் இருந்தது என்பதை மறப்பது மிகப் பெரும் அறியாமையாகும் மிகப் பெரும் தவறாகும் என்று மிக தெளிவபடவே பல உதாரணங்கள் மூலம் முன்வைக்கின்றார்.
ஒரு புரட்சி புரட்சியின் நோக்கம் புரட்சிக்கு பிந்திய சமுதாயத்தில் எப்படி புரட்சியைத் தொடர்வது என்ற அரசியலில் இருந்தே ஸ்டாலினை நாம் ஆராய வேண்டும் ஆராய முடியும்.
ஸ்டாலின் புரட்சிக்கு பிந்திய சமுதாயத்தில் பாட்டாளி வர்க்க சர்வாதிகாரத்தை பாதுகாக்கவும் தொடரவும் முனைந்த போக்கில் இழைத்த சில கடுமையான தவறுகள் அனைத்தும் ஒரேயோரு அரசியல் தவறால் ஏற்பட்டவை.
அதாவது புரட்சிக்கு பிந்திய சமுதாயத்தில் புரட்சியைத் தொடரும் மக்கள்திரள் பாதையை அவர் கண்டறியத் தவறியதுதான் அவரின் அரசியல் தவறுகளின் மூலமாகவும் மையமாகவும் உள்ளது.
ஸ்டாலின் கட்சியின் நீண்ட கால உறுப்பினராகவும் கட்சி தலைவராகவும் இருந்த காலத்தில் புரட்சிக்கு முந்திய காலகட்டத்தில் அவர் மக்கள் திரள் பாதையை நடைமுறையில் தொடர்வதில் அவரைவிட சிறந்த வேறு எவரையும் அவருக்கு நிகராக முன்னிறுத்த முடியாது.
அத்துடன் வர்க்கப் போராட்டத்தை தொடர்வதை எதிர்த்து டிராட்ஸ்கி மற்றும் புக்காரின் போன்றோர் தொடர்சியாக எதோ ஒரு வகையில் தமது எதிர்ப்பை சதிகள் மூலம் வெளிப்படுத்தியிருக்கா விட்டாலும் ஸ்டாலின் பற்றிய விவாதம் அவசியமற்றவைதான்.
ஸ்டாலின் வர்க்கப் போராட்டத்தை தொடரும் அரசியல் மார்க்கத்தை எதிர்த்து அதை எதிர்த்தவர்கள் மௌனமாக கைகட்டி உறங்கியிருக்கவில்லை.
மாறாக எல்லாவிதமான முயற்சியிலும் வர்க்கப் போராட்டத்தை தொடர்வதை எதிர்த்து சகலவிதமான எதிர் புரட்சி நடவடிக்கையிலும் ஈடுபட்டார்கள்.
பாட்டாளி வர்க்கப் புரட்சியை தொடர்வதை எதோ ஒரு காரணத்தைக் கூறி மறுத்தவர்கள் அனைவரையும் முன்நிறுத்தியே ஸ்டாலினை பாதுகாக்க வேண்டிய வரலாற்று கட்டத்தில் நாம் உள்ளளோம்.
இக்காலத்திலும் சரி அதற்கு பின்னாலென்றாலும் சரி யாரும் புரட்சிக்கு பிந்திய சமுதாயத்தில் வர்க்கப் போராட்டத்தை தொடர்வதற்கான மக்கள் திரள் பாதையை முன்வைத்ததில்லை.
ஸ்டாலின் பற்றிய விமர்சனத்தையும் சோசலிச சமூகம் பற்றிய விமர்சனத்தை முன்வைத்தவர்கள் அனைவரும் புரட்சிக்கு பின்பு வர்க்கப் போராட்டத்தை தொடர்வதை மறுத்தே கருத்தை முன்வைத்தனர்.
கம்யூனிசத்தை நோக்கி முன்னேறுவதா அல்லது சோசலிசத்துடன் முடங்கி முதலாளித்துவ மீட்பை கொண்டு வருவதா என்ற அடிப்படையான கேள்வியில் வர்க்கப் போராட்டத்தை தொடர்வதை மறுப்பதன் ஊடாக புரட்சியின் கடமையை மறுப்பதில் இவ் விமர்சனங்கள் அமைந்திருந்தன.
இதனால் இந்த மார்க்சிய எதிர்ப்பு சார்ந்த கம்யூனிசத்தை நோக்கி முன்னேறும் வர்க்கப் போராட்டம் தொடர மறுப்பதை அரசியலாக கொண்ட அனைவரையும் ஈவிரக்கமற்ற வகையில் எதிர்த்து போராடும் வகையில் ஸ்டாலின் பற்றிய அனைத்து பக்கத்தையும் சுருக்கமாக இங்கு ஆய்வு செய்கின்றது.
இதை அடிப்படையாக கொண்டு அனைவரின் சிந்தனைக்கும் உள்ளாக வேண்டிய யாரும் கருத்தின்றி தப்பிச் செல்ல முடியாத சில முக்கியமான பிரச்சனைகளை எழுப்புவது அவசியமாகின்றது.
மார்க்சியத்துடன் சம்பந்தமில்லாத ஸ்டாலின் எதிர்ப்புக்குள் காலத்தை ஓட்டுவதை விடுத்து நேர்மையாக விவாதிக்கக் கோருகின்றோம்.
ஸ்டாலினை சேறடித்து முத்திரை குத்துவதே மார்க்சியம் என்றளவுக்கு மார்க்சியத்தை எளிமைப்படுத்தி சம்பவங்களின் பின் காது மூக்கு வைத்து முத்திரை குத்தி உயிர்வாழ நினைக்கும் அரசியல் இழிவான நயவஞ்சகத் தன்மை கொண்டவை.
பிரச்சனையை கைவிட்டு விவாதிக்காது ஒடுவது பற்றி லெனின் மென்ஸ்விக்குகளுக்கு எதிராக போராடிய போது கொள்கை ரீதியான பிரச்சனையில் எதிராளியினுடைய ஒரு வாதத்திற்கு பதில் சொல்லாமல் அவன் மீது இரக்கம் காட்டுவதாகச் சொல்வது விவாதிப்பதாகப் பொருளாகாது மாறாக அவதூறு செய்ய முயல்வது ஆகும்.
மார்க்சியம் தனது ஆய்வை தெளிவுபடவே முன்வைத்துள்ளது என்பதால் இதை விவாதிப்பதை கைவிடுவதே ஸ்டாலின் எதிர்ப்பு இடதுசாரிகளின் ஒரேயொரு தற்காப்பு ஆயுதமாகும்.
இந்த வகையில் நாம் ஸ்டாலின் எதிர்ப்பு அரசியல் பினாமிகளிடமும் மார்க்சியத்தை திரித்து புரட்டுபவர்களிடமும் மார்க்சியத்தை எதிர்க்கும் வக்கிரம் பிடித்தவர்களிடம் சமுதாய மாற்றம் மீதான முழுமையான முரணற்ற விளக்கத்தைக் கோரி சவால் விடுகின்றோம்.
ஸ்டாலினியம் என்று பல பத்துத் தரம் சொற்களில் முத்திரை குத்தும் அந்த ஸ்டாலினிசத்தை நீங்கள் கருதும் மார்க்சியம் மூலம் கோட்பாட்டு ரீதியாக மறுத்து எப்போதாவது எங்காவது எதையாவது வைக்க முடிந்ததா?
ஸ்டாலினை விவசாய சமூகத்தின் மூர்க்கத்தனத்தின் விளைவாக வகைப்படுத்தும் உங்கள் அரசியலுக்கு அரசியல் தத்துவார்த்த கோட்பாட்டு விளக்கம் என்ன?
கொரில்லாப் போராட்டம் முதல் அரசின் பலவீனமான பிரதேசத்தில் இருந்து பலமான பிரதேசத்தை சுற்றி வளைக்கும் வடிவங்களை ஒரு பாட்டாளி வர்க்க புரட்சியில் பயன்படுத்த முடியுமா?
புரட்சிக்கு முந்தி கட்சிகளில் புரட்சிக்கு எதிரான கோட்பாடு உருவாகும் எல்லாக் கட்சியிலும் வரலாற்றிலும் காணப்படும் போது புரட்சிக்கு பிந்திய கட்சியில் அது அதிகமாகவே இருக்குமல்லவா?
வன்முறையை தயார் செய்ததாகவும் அதில் பங்கு பற்றியதாகவும் அதில் ஈடுபட்டதாகவும் கொடுக்கும் இன்றைய வாக்கு மூலம் பற்றி என்ன நினைக்கின்றீர்கள்?
இல்லாத பட்சத்தில் ஒரு நாட்டில் உருவாகும் அடுத்து பின்நவீனத்துவம் மூன்றாம் உலக நாடுகளின் பொருளாதார வடிவத்துக்கு பொருத்தமில்லை என்பது ஒரு தத்துவ விளக்கமா?
பின்நவீனத்துவம் ஐரோப்பாவில் ஒரு பகுதியின் வர்க்கப் பிரிவின் முரண்பாடுகளை இயல்புகளை சொல்ல எழுந்த சிந்தனை.. என்று முன்வைக்கும் விளக்கம் ஒரு பகுதி மக்களின் வர்க்க முரண்பாட்டை விளக்கி விடுகின்றதா?
ஒரு பகுதி வர்க்கப் பிரிவினை பின்நவீனத்துவம் விளக்கியது எனின் விளக்கிய வர்க்கத்துக்கும் ஏகாதிபத்தியத்துக்கும் என்ன உறவு இருந்தது?
பின்நவீனத்துவம் ஒரு கோட்பாடாக கலவையாக வைக்கப்படும் போது அது எப்படி ஒடுக்கப்பட்ட மக்களுக்கு எதிராக முன்வைக்கப்படுகின்றது என்பதன் தத்துவார்த்த ஆய்வுகளை வைக்க முடியுமா?
மார்க்சியம் முன்வைக்கும் விமர்சனம் சுயவிமர்சனத்துக்கு பதில் பின்நவீனத்துவ வாசிப்பு மறுவாசிப்பை உங்கள் மார்க்சியம் எப்படி ஏற்றுக் கொள்கின்றது.?
கடந்த கால நிகழ்ச்சிகள் அனைத்தும் ஆவணமாக இருப்பதால் அதை அடிப்படையாக கொண்டே நீங்கள் தரவுகளை தொகுக்கின்றீர்கள் எனின் அதை நேர்மையாக வைக்கவும்?
விளிம்பு மனிதன் பற்றி கோட்பாட்டில் அல்ல நடைமுறை விளக்கத்தில் எதிர்க்க கிளம்பி பின்பு விளிம்புக்கு உதாரணம் கொடுக்க பின்நிற்கவில்லை.
ஒரு பொருளில் விளிம்பு இருக்க முடியுமே ஒழிய விளிம்பு சுயமாக இருப்பதில்லை அல்லவா நீங்கள் ஸ்டாலின் அல்லாத மார்க்சிய அகராதியில் இணைத்த விளிம்பு மனிதன் எதன் விளிம்பு மனிதன்?
இங்கு வர்க்க பகுப்பாய்வை பின்நவீனத்துவத்துக்கு தாரைவார்த்துக் கொடுப்பது அல்லவா மார்க்சியமாகி விடுகின்றது நீங்கள் குறிப்பிடும் படுகொலை முதல் ஏகாதிபத்தியம் சொல்லும் கம்யூனிச பத்து கோடி படுகொலை வரை யாரும் பேசவில்லை என்பது தவறானது.
ஆனால் அதை நாங்கள் உங்கள் மார்க்சியத்தை விட்டோடும் ஓடுகாலி அரசியலில் இருந்தல்ல நாங்கள் மார்க்சிய கோட்பாட்டின் அடிப்படையில் நடைமுறைகளை ஆய்வு செய்து சுயவிமர்சனம் விமர்சனம் என்ற அடிப்படையில் எல்லாவற்றையும் ஆய்வு செய்கின்றோம்.
லெனின் ஒரு நாட்டில் நடக்கும் புரட்சியையும் அதைத் தொடர்ந்து பாட்டாளி வர்க்கத்தின் பணியையும் தெளிவுபடுத்தியதுடன் டிராட்ஸ்கியம் போன்ற கோட்பாடுகளை முன் கூட்டியே அம்பலப்படுத்தினார்.
ஒரு நாட்டில் வெற்றியடைகிற புரட்சி மற்ற எல்லா நாடுகளிலும் புரட்சி வளரவும் ஆதரவு பெருகவும் விழிப்பு எற்படவும் முடிந்த அளவுக்கு தன் நாட்டில் அது சாத்தியமானவற்றையெல்லாம் செய்ய வேண்டும் என்றார்.
புரட்சி வெற்றி பெற்ற சொந்த நாட்டில் புரட்சி எப்படி முன்னேறுகின்றது என்பதைப் பொறுத்தே மற்றயை நாடுகளின் புரட்சி மேலும் ஆழமாக வளர்ச்சியுறுகின்றது.
ஒருநாட்டில் நடந்த புரட்சிக்கு எதிரான ஏகாதிபத்திய சதிகளை எதிர்த்து ஏகாதிபத்திய நாடுகளின் பாட்டாளி வர்க்கம் போராடும் அதே தளத்தில் தான் புரட்சி நடை பெற்ற நாடு அந்த பாட்டாளிக்காக குரல் கொடுக்கின்றது.
சர்வதேசியம் என்பது வெற்றி பெற்ற நாட்டின் புரட்சியை மேலும் தொடர்வதும் அதற்கு ஆதாரவாக சர்வதேச பாட்டாளி வர்க்கம் போராடுவதும் அடிப்படையானது.
அதே போல் வெற்றி பெற்ற நாடு உலகளாவிய சர்வதேச புரட்சி என்ற ஒரு அடிப்படையான உரிமையில் நின்று உலக பாட்டாளி வர்க்கம் தத்தம் சொந்த நாடுகளில் புரட்சியை நடத்த தர்மிக உதவிகளை வழங்குவதே சர்வதேசியம்.
புரட்சி என்பது ஆட்சியைக் கைப்பற்றிய பாட்டாளி வர்க்கத்துக்கும் கைப்பாற்றாத பாட்டாளி வர்க்கத்துக்கும் இடையிலான இயங்கியல் ரீதியான பரஸ்பர விதிகளால் ஆனது.
ஸ்டாலின் இது பற்றிய தனது சொந்த நடைமுறையில் நம் கட்சிக்கு உலகத் தொழிலாளி வர்க்கத்தின் முன்னணிப் படையாக நின்று போராட வேண்டிய பொறுப்பு எற்பட்டிருக்கின்றது அத்துடன் மிகவும் சிக்கலான தேசிய மற்றும் உலக நிலைமைகளின் இடையில் நம் கட்சி வேலை செய்ய வேண்டியிருக்கின்றது என்றார்.
அத்துடன் சொந்த நாட்டில் முதலாவது வீழ்த்தப்பட்ட சுரண்டும் வர்க்கத்தினுடைய எதிர்ப்பை நசுக்குவதற்கும் தொழிலாளி வர்க்கப் புரட்சியின் சாதனைகளை உறுதிப்படுத்துவதற்கும் ஆகும்.
இரண்டாவது தொழிலாளி வர்க்கப் புரட்சியை பூர்த்திக் கட்டம் வரையில் கொண்டு போவதற்கும் சோசலிசத்தின் பூரண வெற்றியை சாதிக்கும் வரை புரட்சியை கொண்டு செல்வதுமாகும் என்றார்.
சர்வதேசியம் என்பது பாட்டாளி வர்க்கம் எந்த நிலையில் தனித் தனியான நாட்டில் இருக்கின்றதோ அந்த நிலையில் இருந்து அடுத்த கட்டத்துக்கு வர்க்கப் போராட்டத்தை தொடர்ந்து நடத்துவதை குறிக்கிறது.
அவற்றில் நீங்கள் ஈடுபட்டு அனுபவிக்க வேண்டியிருக்கும் யதார்த்த நிலைமைகளை மாற்றுவதற்கு மட்டுமல்ல உங்களையே நீங்கள் மாற்றிக் கொள்வதற்கும் கூட அரசியல் அதிகாரத்தை எந்தி அரசாள்வதற்கு உங்களை நீங்கள் தகுதியுள்ளவர்களாக ஆக்கிக்கொள்வதற்கும் கூட அவ்விதம் நீங்கள் போராட வேண்டியிருக்கும் என்றார்.
உள்நாட்டில் யுத்தங்கள் சதிகள் சச்சரவுகள் முதலாளித்துவ மீட்சி நீடிக்கும் என்பதையும் அவை பல பத்து வருடங்கள் நீடிக்கும் என்பதையும் இவ்வளவு தீர்க்க தரிசனமாக மார்க்ஸ் முன் கூட்டியே எச்சரித்துவிடுகிறார்.
இந்த தீர்க்கதரிசனமிக்க எதார்த்த அரசியல் உள்ளடகத்தை புறந்தள்ளிய யாரும் மாக்சியவாதியாக சொல்லிக் கொள்ளவே தகுதியற்றவர்கள்.
சச்சரவுகளையும் சதிகாரர்களையும் யுத்தங்களையும் தொடக்க முனைந்த டிராட்ஸ்கியம் பேசிய முதல் முதலாளித்துவ மீட்சியாளர்களே மார்க்ஸ்க்கு எதிராக தங்களை மார்க்சியவாதிகளாக கூறுக் கொள்வது நிகழ்ந்தது.
ஒரு நாட்டில் பிரதான எதிரிக்கு எதிரான தொழிலாளி வர்க்கம் அல்லாத வர்க்கப் பிரிவுகளை நிரந்தரப்புரட்சி எற்றுக் கொள்வதில்லை.
குறிப்பாக விவாசய வர்க்கத்தை புரட்சியின் எதிரியாக நிரந்தரப்புரட்சியை காட்டி நிராகரிப்பதன் மூலம் வர்க்கப் போராட்டத்தை மென்ஸ்சுவிக்குகள் பாதையில் முன்தள்ளப் பயன்பட்டதே ட்ராட்ஸ்கியம்.
லெனினின் வர்க்கப் போராட்டத்தின் ஏற்றத் தாழ்வான இயங்கியலையும் எற்றத் தாழ்வான சமுதாய இருப்பையும் கேலி செய்த டிராட்ஸ்கி சமுதாயத்துக்கு புறம்பாக வரட்டுத்தனமாக நிராந்தப் புரட்சி பற்றி புலம்பிய போது லெனின் இதை ஒரிஜினல் என்றும் அபூர்வமான என்றும் கிண்டல் செய்து நிராகரித்தார்.
மார்க்சியத்துக்கு எதிராக டிராட்ஸ்கி மார்க்ஸ்சையே திரித்து காட்டிய நிரந்தரப் புரட்சி கோட்பாடு பற்றி லெனின் கூறும் போது இந்த அபூர்வமான தத்துவம் பத்து வருடங்களில் ஒரு பலனையும் உண்டு பண்ணவில்லையே இதற்கு காரணம் என்ன என்று அவர்கள் சிந்திக்க மறுக்கிறார்கள் என்று அன்று கூறினார்.
இதையே இன்றும் சிந்திக்க மறுக்கும் டிராட்ஸ்கியவாதிகள் பழைய நிரந்தரப் புரட்சி என்ற வரட்டுக் கோட்பாட்டைக் காட்டியே ஸ்டாலினுக்கு எதிராக தூற்றி முன்தள்ளுகின்றனர்.
லெனின் நிரந்தரப்புரட்சி பற்றி மேலும் குறிப்பிடும் போது புரட்சிகரமான போராட்டங்களில் ஈடுபட வேண்டும் என்றும் தொழிலாளி வர்க்க அரசியல் அதிகாரத்தைக் கைப்பற வேண்டும் என்றும் போல்ஸ்விக்குகள் வெளியிட்ட முழகத்தை அவர்களிடமிருந்து அந்த தத்துவம் கடன் வாங்கி இருக்கிறது.
மறுபக்கத்தில் விவசாயிகள் புரட்சியில் வகிக்கும் பாத்திரத்தை நிராகரிக்கும் மென்ஸ்விக்குகளின் கருத்தை அந்த தத்துவம் மென்ஸ்விக்களிடமிருந்து கடன் வாங்கியிருகிறது என்றார்.
டிராட்ஸ்கியம் போல்ஸ்விக்கும் மென்ஸ்விக்கும் இடையில் ஒரு பாதை தேடி மென்ஸ்சுவிக்காக புரட்சிக்கு எதிராக முன்வைத்த நிரந்தப்புரட்சித் தத்துவத்தையே இன்று வரை டிராட்ஸ்கியம் தலையில் வைத்து கொண்டாடுகின்றது.
மார்க்ஸ் நிரந்தரப் புரட்சி பற்றி கூறியதை திரித்து புரட்டி முற்றாகவே எதிர்நிலையில் திரிபுவாதமாகிய நிலையில் டிராட்ஸ்கியின் நிரந்தரப் புரட்சித் தத்துவம் காணப்படுகிறது.
உடமை வர்க்கங்கள் யாவும் ஆதிக்கப்பீடத்தில் இருந்து வீழ்த்தப்படும் வரையில் தொழிலாளர் வர்க்கம் அரசாங்க அதிகாரத்தைக் கைப்பற்றும் வரையில் ஒரு நாட்டுக்கு மட்டுமல்லாமல் உலகில் முக்கியமான நாடுகள் அனைத்திலும் தொழிலாளர்களுக்கிடையில் போட்டி இல்லாதவாறு செய்து பிரதான பொருளுற்பத்தி சக்திகள் யாவும் தொழிலாளிகளின் கையில் திரண்டு சேரும் நிலை உண்டாகும் அளவுக்கு தொழிலாளர்களின் கூட்டுறவு முன்னேறும் வரையில் புரட்சி நீடித்து நடத்தப்பட வேண்டும் என்றார் மார்க்ஸ்.
புரட்சிக்கு பிந்திய அமைப்பில் தொடரும் வர்க்கப் போராட்டத்தை சுட்டிக் காட்டவே புரட்சியின் நிரந்தர தன்மை பற்றி மார்க்சிய அடிப்படையை முன்வைக்கிறார்.
கம்யூனிசமே அதாவது நிரந்தரமான வெற்றி வர்க்கங்கள் அற்ற சமுதாய உருவாக்கும் நீடித்த வர்க்கப் போராட்டத்தின் முடிவில் தான் அடங்கியுள்ளது என்று கூறியிருக்கிறார் மார்க்ஸ்.
புரட்சியின் நீடித்த வர்க்கப் போராட்டம் ஆரம்பம் முதலே சமூகத்தில் முரண்பட்ட வர்க்கங்களுடன் இனைந்துள்ள புரட்சியின் அடிப்படை நலன்களுடன் தொடர்புடையது.
இதை கூர்மையாகவும் நுட்பமாகவும் சொன்னால் பாட்டாளி வர்க்க சித்தாந்தத்தால் முழுமையாக ஆயுத பாணியாக்கப்பட்ட ஒட்டு மொத்த மக்கள் சார்ந்து புரட்சி நடப்பது இல்லை.
மாறாக சித்தாந்த துறையில் பொருளாதார துறையில் பாட்டாளி வர்க்கமல்லாத சிந்தாந்த ஆதிக்கம் கொண்ட சமுதாயத்தில் தான் தொழிலாளி வர்க்கம் ஆட்சி அதிகாரத்தை பெறுகின்றது.
இல்லாத கற்பனையில் வரட்டுத்தனமான கோட்பாடுகளிலும் அராஜாகத்தின் கடை கோடியிலும் பிறந்ததே நிரந்தரப்புரட்சி பற்றிய டிராட்ஸ்கிய கோட்பாடு.
இது மார்க்சின் அடிப்படையான மார்க்சிய உள்ளடங்களையும் சமுதாய மற்றத்தின் ஏற்றத் தாழ்வான அலை அலையான இயங்கியல் கூறுகளையும் கூட மறுக்கின்றது.
புரட்சியின் நிரந்தர தன்மையை பெறுவதற்கு முன் தொழிலாளர்கள் மற்றும் ஒடுக்கப்பட்ட வர்க்கத்தினை உள்ளடக்கிய தொழிலாளர் வர்க்க தலைமையில் கூட்டு அரசாங்கத்தை அமைப்பதன் மூலமே புரட்சியை தொடர்ந்து நடத்த முடியும்.
ஆட்சி அதிகாரத்தை தொழிலாளி வர்க்கம் கைப்பற்றிய பின் நீடித்த புரட்சியின் ஊடாகவே படிப்படியாக தொழிலாளர் வர்க்கம் ஆட்சியை நிரந்தரமாக்க வேண்டும்.
இது தனித்த தொழிலாளர்கள் அல்லாத மற்றைய ஒடுக்கப்பட்ட பிரிவுகளை உள்ளடக்கிய ஆட்சியில் நடக்கும் உள்ளுறையான புரட்சியின் ஊடாக தொழிலாளர் வர்க்க ஆட்சியை நிறுவுவதாகும்.
டிராட்ஸ்கி இதைத் திரித்து தொழிலாளர் வர்க்க ஆட்சியை கைப்பற்றும் அந்தக் கணமே நிரந்தரப் புரட்சியை முன்தள்ளியதன் மூலம் புரட்சிகர கூறுகளையே சிதைத்து முதலாளித்துவ மீட்சிக்கான உள்ளடக்கத்தை முன் தள்ளகின்றார்.
அதாவது தொழிலாளி வர்க்கத்துடன் புரட்சியில் பங்குபற்றும் பிரிவுகளை எதிர்நிலைக்கு தள்ளி புரட்சியை பின் தள்ளுவது அல்லது புரட்சியை கைப்பற்றிய பின் நிரந்தப் புரட்சி என்பதன் மூலம் நீடித்த வர்க்கப் போராட்டத்தை மறுத்து முதலாளித்துவ மீட்சியை கோட்பாட்டு ரீதியாகவே உறுதி செய்வதே நிரந்தர புரட்சியாகும்.
சோவியத்தில் தொழிலாளி வாக்கத்தின் தலைமையில் தொழிலாளர் விவசாயிகளின் கூட்டான புரட்சிகரமான பங்களிப்பை நிராகரித்து விவசாயிகளை எதிரி வர்க்க நிலைக்கு தள்ளி முன்வைத்த கோட்பாடே நிரந்தரப் புரட்சியாகும்.
நிரந்தரப் புரட்சி சோசலிச கட்டமின்றி மூன்றாம் உலக நாடுகளில் புதிய ஜனநாயக புரட்சி இன்றி கம்யூனிச சமூகத்தை நேரடியாக அமைக்க கோரும் அராஜாகவாத கோட்பாட்டின் கடைக் கோடியில் நின்று முன்வைப்பதே.
இன்றும் இதே டிராட்ஸ்கிய நான்காம் அகிலக் கும்பல் நிரந்தரப் புரட்சி என்ற மார்க்ஸின் சரியான நிலையைத் திரித்து தொழிலாளர் வர்க்கத்துடன் கூட்டுச் சேரும் விவசாய வர்க்கத்தில் போர்குணாம்சத்துடன் கூடிய புரட்சிகரப் பாத்திரத்தை மறுதலிக்கின்றனர்.
டிராட்ஸ்கி திரித்துக் கூறிய நிரந்தர புரட்சியையும் இது போன்ற அனைத்தையும் நிராகரித்த லெனின் சமூக ஜனநாயகத்தின் இரண்டு போர் தந்திரங்கள் என்ற நூலில் நிகழ்ச்சிகள் எல்லாம் நாம் கூறியபடியே நிகழ்ந்திருக்கின்றன.
முதலாவதாக மன்னர் ஆட்சியையும் நிலப்பிரபுக்களின் ஆதிக்கத்தையும் மத்திய கால ஆட்சி முறையையும் எதிர்ப்பதற்கு விவசாய மக்கள் அனைவரையும் அணைத்துக் கொண்டு புரட்சி முன்செல்லும்.
அந்த அளவுக்கு புரட்சி முதலாளியத் தன்மை வாய்ந்ததாக முதலாளிய வர்க்க ஜனநாயகத் தன்மை வாய்ந்ததாக இருக்கிறது அதன் பிறகு சீமைப் பணக்கார விவசாயிகள் குலாக்குகள் லாப கொள்ளைக் காரர்கள் முதலியர்களை உள்ளிட்டு முதலாளியத்தை எதிர்ப்பதற்காக ஏழை விவசாயிகள் அரைத் தொழிலாளியாக மாறியிருக்கும் ஏழை விவசாயிகள் எல்லா சுரண்டப்பட்ட மக்கள் அனைவரையும் அனைத்துக் கொண்டு புரட்சி முன் செல்லும்.
முந்தியதற்கும் பிந்தியதற்கும் இடையே ஒரு பெரிய மதில் சுவரை எழுப்பி பிரிக்க முயற்சிப்பது இரண்டு புரட்சிகளுக்குமிடையே ஒரு இடைக்காலம் தேவைப்படுவதும் தேவைப்படாததும் தொழிலாளர் வர்க்கம் இரண்டாவது கட்டத்துக்குப் பாய்வதற்கு எந்தளவுக்கு ஆயத்தமாகிறது என்பதையும் ஏழை விவசாயிகளுடன் எந்தளவுக்கு ஒற்றுழையை ஏற்படுத்திக் கொண்டிருக்கிறது என்பதையும் மட்டுமே பொறுத்திருக்கும் என்பதைப் பாராமல் வேறெந்தக் காரணத்துக்காகவும் முதலாவது இரண்டாவது கட்டங்களுக்கிடையிலே ஒரு இடைக்காலத்தைக் காண முயற்சிப்பது மார்க்ஸியத்தை கோணற்படுத்தித் திரித்துக் கூறுவதாகும் கேவலப்படுத்துவதாகும் மார்க்ஸியத்துக்குப் பதிலாக முதலாளிய மதவாதத்தை நிலைநாட்டுவதாகும் என லெனின் நிரந்தரப் புரட்சி வேலைத்திட்டத்தின் அடிப்படையையே அம்பலப்படுத்தினார்.
தமது சொந்த கோட்பாடுகளை பின்பக்க வழியாக திணிக்க ஸ்டாலின் தூற்றப்படுவது சோசலிச சமுதாயத்தில் நடந்த நடத்தப்பட வேண்டிய வர்க்கப் போராட்டத்தை மறுத்தே.
மார்க்ஸ் சோசலிச சமுதாயத்தில் துன்பமான கடுமையான துயர் நிறைந்த வர்க்கப் போராட்டத்தை பாட்டாளி வர்க்கம் அனுபவிக்க வேண்டிவரும் என்கிறர்.
பாட்டாளி வர்க்கமும் வர்க்கப் போராட்டத்தின் உள்ளடகத்துடன் மாறிச் செல்லவும் எம்மை நாம் மாற்றிக் கொள்ளவும் எதார்த்தையும் எதார்த்த வர்க்கப் போராட்டத்தை புரிந்து கொள்வதும் பாட்டாளி வர்க்க அடிப்படையை பாதுகாத்து தொடர்ந்து வர்க்கங்களை ஒழிக்க போராடடுவதன் அவசியத்தை மார்க்சியம் எமக்கு போதிக்கின்றது.
இடைக் கட்டம் என்பது அடிப்படையில் பழைய சமூகத்தின் பல்வேறு உள்ளடக்க கூறுகளை உள்ளடக்கிய வகையில் புரட்சி மூலம் பாட்டாளி வர்க்கம் அரசு அதிகாரத்துக்கு வருகின்றது.
புதிய ஜனநாயகம் சோசலிசம் என்பன உண்மையில் தொடரும் வர்க்கப் போராட்டத்தின் உள்ளடகத்தை மட்டும் குறித்து மார்க்சியம் வரையறை செய்கின்றது.
ஒரு புரட்சி இந்த இடைகால கட்டமின்றி கம்யூனிசம் நோக்கி செல்ல முடியம் என்ற டிராட்ஸ்கியத்தின் நிரந்த புரட்சி சரி அனாஸ்சிட்டுகளின் அராஜாகவாதம் சரி எதார்த்த நிலைமைக்கு புறம்பான முதலாளித்துவ மீட்சியாக உருவாகின்றது.
சமூக அமைப்பில் இருந்து உருவாகும் கட்சி உயர்ந்த பட்ச வேலைத் திட்டத்தை நோக்கி நகரும் போது குறைந்த பட்ச வேலை திட்டத்துடன் நிற்பவர்களுக்கிடையில் முரண்பாடு உருவாகின்றது.
முரண்பாடு என்பது புரட்சியை மேலும் ஆழமாக்கி முன்னேறுவதா அல்லது குறைந்த பட்சத் திட்டத்துடன் நிறுத்திக் கொள்வதா என்பதே முரண்பாட்டின் அடிப்படை உள்ளடக்கமாக நீடிக்கும்.
பாட்டாளி வர்க்கத்தின் எதிரிகள் இந்த முரண்பாட்டில் புரட்சியை முன்னேற்றுவதற்கு எதிரான பிரிவுடன் தன்னை இணைத்துக் கொள்கின்றது.
புரட்சியை மேலும் தொடர்வதா அல்லது இத்துடன் நிறுத்துவதா என்பதே தொடர்ச்சியான வர்க்கப் போராட்டத்தின் திசையையும் மார்க்சியத்தின் இயங்கியலின் சரியான போக்கை முன்னெடுப்பதில் எற்பட்ட அடிப்படையான முரண்பாடாக இருந்தாது.
அதாவது கம்யூனிச சமூகத்தைத் நோக்கி முன்னேற தொடர்ந்து வர்க்கப் போராட்டத்தை நடத்துவதா அல்லது முதலாளித்துவ மீட்சியை நடத்த வர்க்கப் போராட்டத்தை நிறுத்துவதா என்பதே கடந்த காலத்தில் பாட்டாளி வர்க்கம் ஆட்சி அதிகாரத்தில் இருந்த தூக்கி எறியப்பட்ட நாடுகள் அனைத்திலும் மையமான விடையமாகி வர்க்கப் போராட்டம் கைவிடப்பட்டு முதலாளித்துவ மீட்சி நடத்தப்பட்டது.
இது போன்று பாட்டாளி வர்க்கம் தொடர்ச்சியான வர்க்கப் போராட்டத்தை முன்னெடுத்த நீடித்த போது இதற்கு எதிராக இருந்தவர்களின் அரசியலிலும் நீக்கல் இன்றி காணமுடியும்.
ஆனால் கம்யூனிசத்தையும் மார்க்சியத்தையும் பாட்டாளி வர்க்க தலைவர்களையும் தூற்றும் எவரும் இந்த உள்ளடகத்தினுள் விவாதிப்பதில்லை என்பதை உழைக்கும் மக்களின் நலனுக்காக போராடும் யாரும் சரியாகவும் துல்லியமாகவும் இனம்காணமுடியும்.
தனிமனித உரிமையை முதன்மைப்படுத்தி சமூக உரிமையை சிறுமைப்படுத்தும் கோட்பாட்டின் அடிப்படையில் நின்று பாட்டாளி வர்க்கத்துக்கு எதிராக பட்டியல் இட்டு தூற்றுவது நிகழ்கின்றது.
உழைக்கும் மக்களின் உழைப்பை உறுஞ்சும் உறுஞ்ச விரும்பும் இலக்கியம் முதல் அந்த உரிமையை ஒடுக்குவதை மனித உரிமை மீறல் என்பது முதலாளித்துவ அகாராதி.
சாதியின் பெயரால் மதத்தின் பெயரால் இனத்தின் பெயரால் பாலின் பெயரால் நிறத்தின் பெயரால் சுரண்டலின் பெயரால் ஒடுக்க நினைக்கும் எந்த இலக்கியமாக இருந்தாலும் நடைமுறை செயலாக இருந்தாலும் அவைகளை பாட்டாளி வர்க்கம் ஈவிரக்கமின்றி ஒடுக்கும்.
இதை யாரும் எதிர்த்து நிற்கின்றார்கள் எனின் சமூக உரிமைகளை கொச்சைப்படுத்தி அந்த சமூகத்தின் வாழ்வை நாசமாக்கி இரத்தை உறுஞ்சி வாழும் ஒட்டுண்ணி ரகத்தைச் சார்ந்தவர்கள் மட்டும் தான்.
மனித இனம் நாள் தோறும் பட்டடினியிலும் நோயிலும் அடிப்படை வசதி இன்றியும் இயற்கை சார்ந்த சூழலை இழந்தும் குடிக்க நல்ல நீர் இன்றியும் கொல்லப்படுகின்றனர்.
ஒவ்வொரு நாளும் லட்சக் கணக்கில் படுகொலை செய்யும் இன்றயை சமூக நீதி சார்ந்த ஜனநாயக போதனைகளை நாம் ஒரு நாளும் மண்டியிட்டு தலைவணங்கப் போவதில்லை.
சர்வதேச மூலதனமும் தனிச் சொத்துரிமையையும் நீடிக்கும் வரை அவர்களின் தயவில் தூற்றுவது ஒரு பிழைப்புவாதத்தின் ஊற்று மூலமாக இருக்கும்.